**Natječaj za EPALE ambasadore u Bosni i Hercegovini**

Obavještavamo Vas da EPALE Državna služba za potporu (NSS)-Agencija za predškolsko, osnovno i

srednje obrazovanje raspisuje natječaj za jednog EPALE ambasadora u cilju promocije i bolje vidljivosti projekta.

NSS bira ambasadora na razdoblje od zaključenja ugovora do 31.12.2020. godine, odnosno do kraja tekućeg ciklusa projekta.

EPALE ambasador treba biti iskusan korisnik EPALE portala, koji je zainteresiran za sudjelovanje u promociji EPALE portala i EPALE aktivnosti u području svoje škole, zajednice i šire.

1. **Zadaci EPALE ambasadora su da:**
* *na godišnjem nivou registrira ukupno 25 novih korisnika platforme;*
* *na mjesečnom nivou napiše blog na jednu od zadanih aktuelnih tema;*
* *na mjesečnom nivou objavi na platformi minimum 3 sadržaja (vijesti, najava događaja, resurs, blog);*
* *dostavlja APOSO kvartalne izvještaje o izvršenim poslovima*
* *pružanje pomoći NSS-u prilikom organiziranja događaja unutar BiH glede promocije EPALE portala i pojašnjavanja temelja ili detalja za rad portala*
* *doprinosi u razmjeni primjera dobrih praksi s kolegama u BiH i u drugim zemljama*
* *sudjeluje na sastancima, konferencijama i seminarima s ostalim EPALE ambasadorima u zemlji ili inozemstvu na koje ih uputi/pozove NSS*
* *pružanje drugih informacija glede provedbe EPALE-a u BiH i druga vrsta pomoći NSS-u.*

Tijekom planiranja i provedbe navedenih aktivnosti nužno je da ambasadori tijesno surađuju s NSS-om i od njega dobiju suglasnost za svoje aktivnosti, posebice u slučajevima kada one podrazumijevaju i potrebu za financijskom potporom. NSS će snositi putne troškove za sve događaje na koje uputi ambasadore.

1. **Uvjeti za prijavu**

Zainteresirani kandidati trebaju ispunjavati sljedeće uvjete:

* da su zaposleni u školskoj ustanovi u BiH
* da su prethodno registrirani na EPALE portalu
* da dobro govore engleski jezik (radi kvalitetnije međunarodne suradnje)
* da koriste IKT alate neophodne za rad na EPALE portalu (alati za komunikaciju, pretraživanje, razmjenu materijala i oglašavanje)
* da imaju razvijene organizacijske, komunikacijske i prezentacijske vještine.
1. **Odabir kandidata**

Kandidati koji su ušli u uži izbor bit će obaviješteni putem e-maila.

Konačna odluka o odabiru EPALE ambasadora iz BiH bit će donesena u ožujku 2018. godine i to na temelju cjelokupne prijave kandidata. Prilikom odabira EPALE ambasadora vodit će se računa o zemljopisnoj zastupljenosti predstavnika iz različitih dijelova BiH, o tipovima institucija u kojima rade te spolu.

EPALE ambasadori su obvezni da tijekom obnašanja dužnosti ambasadora budu aktivni i da o svojim aktivnostima obavještavaju NSS. Ukoliko ambasador tijekom dvogodišnjeg razdoblja djelovanja u toj ulozi nije aktivan u razdoblju dužem od dva mjeseca, izuzev razdoblja srpanj-kolovoz i prosinac-siječanj, NSS zadržava pravo da ambasadora razriješi dužnosti.

Napomena: Naglašavamo da se aktivnosti EPALE ambasadora često preklapaju s radnim vremenom.

1. **Kako se prijaviti?**

Poziv za natječaj za EPALE ambasadore bit će otvoren od 04.11.2019. godine i objavljen na

EPALE portalu.

Dokumentaciju kojom se potvrđuju traženi uvjeti iz točka 2 Poziva, motivacijsko pismo te životopis u Europass formatu dostaviti na e-mail adresu sinisa.gataric@aposo.gov.ba .

Natječaj ostaje otvoren do 13.11.2019. godine, a sve dodatne informacije možete dobiti na broj telefona 051/430-710 ili putem e-maila sinisa.gataric@aposo.gov.ba .